stanford-oval/wikipedia huggingface dataset:
רסיסי חיים
הערות שוליים

↑  פרטי הפסקול, באתר IMDb
| --- | --- |
בקרת זהויות :  BnF: cb16459837f (data)  LCCN: no2003022503  VIAF: 184527820   WorldCat (עם VIAF): 184527820
שפות גרמאניות

השפות הגרמאניות הן אחד הענפים של השפות ההודו-אירופיות, שכולל את השפות שדיברו השבטים הגרמאניים שהתיישבו בצפון אירופה לאורך גבולות האימפריה הרומית, ואת השפות המודרניות שהתפתחו מהן.
נהוג לחלק את השפות הגרמאניות לשלוש קטגוריות: שפות גרמאניות מזרחיות, שפות גרמאניות מערביות, ושפות גרמאניות צפוניות.
כל השפות הגרמאניות המזרחיות נכחדו.
ישנם בעולם 515 מיליון דוברי שפות גרמאניות כשפות אם, רובם דוברי גרמנית (128 מיליון דוברים, רובם כשפת אם) או אנגלית (לפי הערכות יש כשני מיליארד דוברי אנגלית, אך רק מיעוטם כשפה ראשונה). השפות הגרמאניות המודרניות נכתבות בימינו באלפבית לטיני, למעט יידיש, הנכתבת באלפבית עברי.
מאפיינים

השפות הגרמאניות מתאפיינות בכמה מאפיינים לשוניים ייחודיים:
חוק גרים – כלל חילוף העיצורים, שהוא מהמאפיינים הבולטים יותר. (לדוגמה: foot/Fuß/voet לעומת pied בצרפתית או pēda בלטבית).
הטעמת ההברה הראשונה במילה או ההברה הראשונה של השורש.
"אומלאוט", שינוי תנועה באמצע השורש. (לדוגמה: foot→feet/Fuß→Füße).
קיומם של פעלים חזקים ופעלים חלשים. פעלים חזקים הם פעלים אשר במעבר לצורות ה-past וצורות ה-perfect, משתנה בהם אות במרכז השורש (לדוגמה: ring→rang→rung/ringen→rang→gerungen); פעלים חלשים הם פעלים אשר במקרים אלו מתווספות אליהם סופיות כמו t או d (לדוגמה: look→looked→looked/fragen→fragte→gefragt).
יצירת שייכות על ידי הוספת ~s בסוף מילה (לדוגמה: man→man's/mann→mannes).
ערך הפלגה דומה (לדוגמה: rich→richer→richest/reich→reicher→reichst).
דמיון לקסיקלי רב באוצר המילים.
שפות מדוברות

עם השפות הגרמאניות נמנות:
גרמנית
יידיש
אנגלית
הולנדית
גרמנית תחתית
אלמאנית, המדוברת בחלקים שונים של גרמניה, שווייץ, צרפת, אוסטריה ואיטליה.
פריזית, שפה המדוברת בהולנד ובגרמניה
פארואזית, שפה קרובה לאיסלנדית המדוברת באיי פארו
אפריקאנס
דנית
שוודית
נורווגית
איסלנדית
גוטנית
לכודיש, מדוברת בשופפלוך בבוואריה
סקסונית עילית
שפות שנכחדו

נורדית עתיקה
גותית
פרנקית (אנ') (Frankish)
לומברדית (Lombardic)
בורגונדית (Burgundian)
נורנית
ונדלית (Vandalic)
השפות הגרמאניות והדיאלקטים שלהן
הדיאלקטים של השפות הגרמאניות במאה הראשונה
  מזרח גרמאני
  צפון גרמאני
והדיאלקטים הגרמאניים המערביים
  ים צפוני גרמאני
  וסר ריין גרמאני
  אלבה גרמאני
השפות גרמאניות בתחילת המאה העשירית לספירה


צפון
  נורדית עתיקה מערבית
  נורדית עתיקה מזרחית
  גוטלאנדית עתיקה
מזרח
  גותית
מערב
  אנגלית עתיקה
  שאר השפות הגרמאניות המערביות
הדיאלקטים של השפות הגרמאניות כיום
שליו קליפורני

| שליו קליפורני |
| --- | --- |
 שליו קליפורני
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: שלווים אמריקניים
סוג:: שליו מצויץ
מין:: שליו קליפורני
שם מדעי
 Callipepla californica ‏שאו, 1798
תחום תפוצה


Callipepla californica
שליו קליפורני או שליו העמק הקליפורני (שם מדעי: Callipepla californica), הוא מין של עוף קטן עד בינוני, ממשפחת השלווים האמריקניים ומהסוג שליו מצויץ. שליו זה נבחר כציפור הלאומית של מדינת קליפורניה.
השליו הקליפורני מתייחד בציצת הנוצה המעוקלת שעל ראשו. ציצה זו עשויה מ-6 נוצות, בצבע שחור לזכרים וחום לנקבות ומכופפת קדימה. צדי הגוף בשני המינים צבועים בחום שחור ומפוספסים בלבן. הזכר צבעוני יותר, בעל חזה כחול כובע חום, ופנים שחורות, ובגבול ביניהם מתוח קו לבן עדין. בנקבה שולט הצבע האפור וחום בהיר בבטן.
השליו הקליפורני הוא קרוב משפחה של שליו גמבל, הנבדל ממנו בכך שבית הגידול שלו דרומי יותר, וראשו וציצת הנוצות שלו בהירים יותר. הוא חברותי ביותר ומסתובב בלהקות קטנות המרבות להתפלש בחול ולבצע "אמבטיית אבק" קבוצתית.
ראו גם

שליו
הערות שוליים

↑  שליו קליפורני באתר הרשימה האדומה של IUCN
↑  קיליאן מולארני, לארס סוונסון, דן צטרסטרום, פיטר ג'. גרנט, דן אלון, יוסי לשם, אבי ארבל (ע), לקסיקון מפה: הציפורים - המדריך השלם לציפורי אירופה וישראל, מפה הוצאה לאור, 2003
| --- | --- |
בקרת זהויות :  NLI: 987007293766905171
תומאס וולף

| --- | --- |

תומאס וולף. צלם: קארל ואן וכטן
 לידה:  3 באוקטובר 1900 אשוויל, ארצות הברית 
 פטירה:  15 בספטמבר 1938 (בגיל 37) בולטימור, ארצות הברית 
 מדינה:  ארצות הברית 
 מקום קבורה:  Riverside Cemetery 
 מקום לימודים:  אוניברסיטת הרווארד, אוניברסיטת קרוליינה הצפונית בצ'אפל היל 
 שפות היצירה:  אנגלית 
 יצירות בולטות:  Look Homeward, Angel 
 פרסים והוקרה:  מלגת גוגנהיים (1930) 
 חתימה:   
 
תומאס קלייטון וולף (באנגלית: Thomas Clayton Wolfe;‏ 3 באוקטובר 1900 – 15 בספטמבר 1938) היה סופר אמריקאי. על אף שמת בגיל צעיר הספיק וולף לכתוב ארבעה רומנים ארוכים, נובלות ומספר רב של סיפורים קצרים. כתיבתו מתאפיינת בעירוב כתיבה אוטוביוגרפית עם פרוזה מקורית מאוד, פיוטית, נלהבת ומרשימה. ספריו, שנכתבו בתקופת השפל הגדול, תיארו את הגיוון והשונות של התרבות האמריקאית.
כתיבתו הושפעה מזו של ידידו שרווד אנדרסון.
ביוגרפיה

וולף, יליד אשוויל שבצפון קרוליינה, הצעיר מבין שמונה ילדיהם של ויליאם אוליבר וולף (1851–1922) וג'וליה אליזבת ווסטאל (1860–1945). אביו היה חוצב אבן וניהל עסק להקמת מצבות. אמו של וולף הייתה פעילה ברכישת נדל"ן. בשנת 1904 היא פתחה פנסיון בסנט לואיס, מיזורי לקראת התערוכה העולמית שנערכה בעיר. בזמן שהמשפחה הייתה בסנט לואיס, אחיו בן ה-12 נפטר מטיפוס הבטן. בשנת 1906 קנתה ג'וליה וולף פנסיון בשם "בית קנטקי הישן" ברחוב סמוך לבית המשפחה באשוויל, היא עברה להתגורר שם עם בנה הצעיר ואילו שאר בני המשפחה נשארו בבית המגורים ברחוב הסמוך.
וולף החל ללמוד באוניברסיטת קרוליינה הצפונית בצ'אפל היל, כשהיה בן 15. הוא היה חבר בחברה הדיאלקטית של האוניברסיטה ובאחוות פי קאפה פי. הוא ניבא שדיוקנו יתלה יום אחד במערב החדש בסמוך לזו של מושל צפון קרוליינה המהולל זבולון ואנס, כפי שקרה אחר כך. בשאיפה להיות מחזאי, בשנת 1919 נרשם וולף לקורס מחזאות. המחזה היחיד שלו, "שובו של באק גאווין", הועלה על ידי קבוצה שהורכבה מחברי כיתתו, כאשר וולף שיחק בתפקיד הראשי. מחזה נוסף שלו, "הלילה השלישי", הוצג על ידי בדצמבר 1919.
וולף סיים את לימודיו באוניברסיטת קרוליינה הצפונית עם תואר ראשון באמנויות ביוני 1920, ובספטמבר החל ללמוד באוניברסיטת הרווארד, וקיבל תואר שני במחזאות בשנת 1922.
משלא עלה בידו למכור את מחזותיו, הגיע למסקנה שסגנון כתיבתו מתאים יותר למילה הכתובה מאשר לבימה. הוא קיבל משרת הוראה זמנית באוניברסיטת ניו יורק, אבל כעבור שנה יצא לאירופה להמשיך בכתיבה. במסעו חזרה בשנת 1925 פגש את אלין ברנשטיין, אישה נשואה, מבוגרת ממנו בעשרים שנה, שאיתה החל פרשת אהבים סוערת. לה הקדיש את הרומן הראשון שלו, "הבט הביתה, מלאך" (1929). זמן קצר לאחר פרסום הספר, נמלט שוב לאירופה ובכך שם קץ לקשר.
בשנת 1937, במסע למערב, חלה וולף בדלקת ריאות. התפתחו סיבוכים ובסופו של דבר התברר שהוא חולה בשחפת המוח. הוא טופל בבית החולים "ג'ונס הופקינס", אבל בניתוח שנעשה להצלת חייו נתגלה שהמחלה פשתה בכל הצד הימני של מוחו. הוא מת כעבור שלושה ימים, בלי לשוב להכרה. רק כמחצית מהספרים שכתב פורסמו בחייו, שני ספרים נוספים היו כתבי יד, שהחזיק המוציא לאור שלו לקראת פרסום. בנוסף הותיר אחריו מספר רב של פרקים וספרים לא גמורים שנערכו ופורסמו לאחר מותו.
הסרט "גאון" (2016) מתאר את יחסיו עם העורך שלו.
ספריו

Look Homeward, Angel (1929)
No Door (novella, 1933; was published in two installments in Scribner's Magazine in 1933 and 1934, and later become part of his full-length Of Time and the River)
Of Time and the River (1935)
From Death to Morning (1935)
The Story of a Novel (1936)
Chickamauga" (short story) (1937)
The Child by Tiger" (short story; in the September 11, 1937 Saturday Evening Post)
The Lost Boy (1937)
The Web and the Rock (1939; published posthumously)
You Can't Go Home Again (1940; published posthumously)
The Hills Beyond (1941; published posthumously)
Mannerhouse: A Play in a Prologue and Four Acts (1948; published posthumously)
A Western Journal: A Daily Log of the Great Parks Trip, June 20–July 2, 1938 (1951; published posthumously)
The Letters of Thomas Wolfe (1956; published posthumously)
Short Novels of Thomas Wolfe (1961; published posthumously)
The Mountains: A Play in One Act; The Mountains: A Drama in Three Acts and a Prologue (1970; published posthumously)
Welcome to Our City: A Play in Ten Scenes (1983; published posthumously)
Beyond Love and Loyalty: The Letters of Thomas Wolfe and Elizabeth Nowell (1983; published posthumously)
My Other Loneliness: Letters of Thomas Wolfe and Aline Bernstein (1983; Richard Kennedy, ed.)
The Hound of Darkness (1986; published posthumously)
The Collected Stories of Thomas Wolfe (1987; Francis E. Skipp, ed.)
The Good Child's River (1991; published posthumously)
The Starwick Episodes (1994; published posthumously)
The Party at Jack's (1995; published posthumously)
To Loot My Life Clean: The Thomas Wolfe–Maxwell Perkins Correspondence (2000; Matthew J. Bruccoli & Park Bucker, ed.)
O Lost: A Story of the Buried Life (2000)
God's Lonely Man" (undated essay)
ספריו > בתרגום עברי

הבט הביתה מלאך , פתח דבר מאת מקסוול א’ פרקינס, תרגם אהרן אמיר, תל אביב: ספרית פועלים, 1980. (Look Homeward, Angel )
הבט הביתה, מלאך, תרגם עודד פלד, הוצאת כרמל והמפעל לתרגום ספרות מופת, 2017.
על הזמן והנהר: האגדה על רעבונו של אדם בנעוריו, תרגם אהרן אמיר, תל אביב: ספרית פועלים, 1991. (Of Time and the River: A Legend of Man's Hunger in his Youth)
הנער האבוד, תרגם עודד וולקשטיין, ירושלים: זיקית, 2013. (The Lost Boy)
לא תוכל לחזור הביתה, תרגם עודד פלד, אחרית דבר מאת עודד וולקשטיין, הוצאת כרמל, 2015.
אין דלת, תרגמה לי עברון, הוצאת תשע נשמות, 2017.
ספריו > עיבוד לתיאטרון

בשנת 1958 הפיק התיאטרון הקאמרי מחזה בשם "מלאך האבן", על פי ספרו של וולף - "Angel". את המחזה ביים פיטר פריי בעיבוד קטי פרינגס, בכיכובם של עודד תאומי, לצדן של רחל מרכוס, אורנה פורת, בתיה לנצט ודבורה קידר.
הערות שוליים

↑  שלומית ויסמן, מרקם הקסם של תומאס וולף, הארץ, 10 בדצמבר 1948
↑  חיה קדמון, תומאס וולף ־ מצפונה הקודח של אמריקה, קול העם, 5 בדצמבר 1958
↑  דף הסרט באתר IMDb
↑  איתמר זהר, זה מה שנקרא סופר גדול באמת, באתר הארץ, 26 בפברואר 2017
↑  דרור בורשטיין, תרגום שמחזיר אותנו לילדות, באתר הארץ, 14 בפברואר 2013
רות אלמוג, הנער האבוד: כשהתום והיציבות מתערערים במפגש עם הרוע, באתר הארץ, 24 בפברואר 2013.
↑   רות אלמוג, "לא תוכל לחזור הביתה": רומן כביר בתרגום מופתי, באתר הארץ, 26 בפברואר 2015
↑   עלית קרפ, "אין דלת" מוכיח שתומס וולף מכיר את הנפש האנושית, באתר הארץ, 18 בינואר 2017
↑  יצחק אברהמי, הרומן והמחזה - לקראת הצגת "מלאך האבן" לתומאס וולף ב'קאמרי', מעריב, 10 באוקטובר 1958
↑   יאיר אשכנזי, שחקן הקולנוע והתיאטרון עודד תאומי מת בגיל 81, באתר הארץ, 2 במרץ 2019
| --- | --- |
בקרת זהויות :  NLI: 987007270003605171  PLWABN: 9810668662005606  BIBSYS: 90053141  BNE: XX927753  BnF: cb11929349m (data)  CiNii: DA00648489  GND: 118769936  ICCU: RAVV028862  ISNI: 0000 0001 2133 4243  LCCN: n79054341  LNB: 000034305  MusicBrainz: 13d8816a-2484-458b-9468-f480b69158f7  NARA: 10581164  NDL: 00461323  NKC: jn20000605645  NLA: 35616594  NLG: 109798  NLK: KAC199630436  NSK: 000005434  NTA: 069838992  RERO: 02-A003983625  SELIBR: 230413  SNAC: w67h1j22  SUDOC: 02719910X  Trove: 1016020  ULAN: 500261262  VIAF: 54155795   WorldCat (עם VIAF): 54155795
רעידת האדמה ביהודה (31 לפנה"ס)

רעידת האדמה ביהודה היא רעידת אדמה שהתרחשה באזור ים המלח ביהודה בשנת 31 לפנה"ס  במהלך התקופה הרומית בארץ ישראל.
רעידת האדמה נרשמה בקטלוגים של רעידות האדמה ההיסטוריות על סמך תיאורה בספריו של יוספוס פלביוס "מלחמות היהודים" ו"קדמוניות היהודים".
על פי תיאור זה, רעידת האדמה התרחשה במהלך המלחמה שהתנהלה בין הורדוס למליכוס מלך הנבטים בשולי המלחמה האחרונה של הרפובליקה הרומית, והביאה ל-30,000 הרוגים.
"כי בשנה השביעית למלכותו בעצם ימי מלחמת אַקְטְיוּם רגזה ארץ יהודה תחתיה ..." (מלחמות, א, 370 – 371)
עיון מעמיק בדיווח זה, שנכתב כ-100 שנה לאחר התרחשות האירוע, מעלה ספקות רבים לגבי אמינותו בכל הקשור להיקף האירוע ולנזקים שנגרמו על ידו. מחברים נוספים שהתייחסו לרעידת אדמה זאת בעבודותיהם הסתמכו על טקסטים שאמינותם המקצועית ודיוקם מוטלים בספק, כגון מדרשים, ספרים חיצוניים ומקורות נוצריים ויהודיים אחרים שנכתבו בתקופת בית שני.
אין תמימות דעים בין החוקרים בשטח לגבי מוקד הרעש ולגבי העדוית הפיזיות לקיומו.
היעדר ראיות ארכאולוגיות להרס מבנים ויישובים, מרמז על כך שמדובר ברעידת אדמה מתונה בדרגת 6 – 6.5 בסולם ריכטר ולא באסון טבע נרחב.
ארכיולוגים מסוימים גורסים שרעידת האדמה של שנת 31 לפני הספירה גרמה נזקים לחורבת קומראן והובילה לעזיבת המקום. יש סבורים שרעידת האדמה הורגשה גם במצדה וביריחו.
מחקרים גאולוגיים שהתנהלו באגן ים המלח, באזור צאלים ובאזור יריחו, חשפו ממצאים שעשויים להיות קשורים לרעידת האדמה של שנת 31 לפני הספירה, אם כי התוצאות אינן חד משמעיות.
ראו גם

רעידות אדמה באזור הלבנט
הערות שוליים

↑  Josephus Quake, deadseaquake.info (באנגלית)
↑  אדונֵי המדבר: תולדות הנבטים וממלכתם / אברהם נגב - פרויקט בן־יהודה, באתר benyehuda.org
↑  Iaakov Karcz, Implications of some early Jewish sources for estimates of earthquake hazard in the Holy Land
↑  Iaakov Karcz, Uri Kafri, Evaluation of supposed archaeoseismic damage in Israel, Journal of Archaeological Science 5, 1978, עמ' 237
שרלין, נסיכת מונקו

| --- | --- |

 לידה:  25 בינואר 1978 (בת 46) רודזיה בולאוואיו, רודזיה 
 שם לידה:  Charlene Lynette Wittstock 
 מדינה:  מונקו מונקו
 בן או בת זוג:  אלבר השני, נסיך מונקו (1 ביולי 2011–?) 
 
 פרסים והוקרה
 מסדר שארל הקדוש  Knight Grand Cross of the Order of the Star of Italy  הצלב הגדול של מסדר ההערכה של הרפובליקה של פולין 
 חתימה:   
 
| מאזן מדליות> מתחרה עבור דרום אפריקה דרום אפריקה.משחקי חבר העמים |
| --- | --- | --- |
| כסף  |  מנצ'סטר 2002  |  4x100 מטר מעורב  |
משחקי אפריקה
| זהב  |  יוהנסבורג 1999  |  100 מטר חופשי  |
| זהב  |  יוהנסבורג 1999  |  100 מטר גב  |
| זהב  |  יוהנסבורג 1999  |  4x100 מטר מעורב  |
| כסף  |  יוהנסבורג 1999  |  4x100 מטר חופשי  |
שרלין, נסיכת מונקו (בצרפתית: Charlène; קודם הנישואין שרלין ויטסטוק; נולדה ב-25 בינואר 1978), היא אשתו של אלבר השני, נסיך מונקו. היא גם שחיינית אולימפית לשעבר מדרום אפריקה.
ביוגרפיה

שרלין היא בתם של מישל ולינט ויטסטוק. היא נולדה בבולאוואיו שברודזיה (כיום זימבבואה) למשפחה ממוצא גרמני, אנגלי, דרום אפריקאי ורודזי. משפחתה עברה לטרנסוואל, דרום אפריקה בשנת 1989 לאחר שהתגוררו בזימבבואה במשך כמה שנים.
ביוגרפיה > קריירת שחייה

במשחקי אפריקה שנערכו ביוהנסבורג דרום אפריקה בשנת 1999 זכתה שרלין ב-4 מדליות, 3 זהב ו-1 כסף. מדליות זהב, במשחה ל-100 מטר חופשי (57.46 שניות) במשחה ל-100 מטר גב (1:04.31 דקות), לפני קירסטי קובנטרי מזימבבואה (1:05.29 דקות) ובמשחה שליחות 4x100 מטר מעו בשיא אפריקה חדש של 4:11.57 דקות. מדליית כסף במשחה שליחות 4x100 מטר חופשי (3:54.31 דקות).
באולימפיאדת סידני (2000) היא ייצגה את דרום אפריקה וסיימה במקום חמישי במשחה שליחות 4x100 מטר מעורב ביחד עם שרה פווה, מנדי לוץ והלן מילר בשיא אפריקה חדש של 4:05.15 דקות, כשחיינית ראשונה היא קבעה בסגנון גב תוצאה של 1:02.74 דקות. נוסף לכך, היא סיימה במקום 17 במשחה ל-100 מטר גב בתוצאה של 1:03.18 דקות ובמקום 14 במשחה ל-200 מטר גב בתוצאה של 2:14.95 דקות.
במשחקי חבר העמים שנערכו במנצ'סטר 2002 היא זכתה במדליית כסף במשחה שליחות 4x100 מטר מעורב בתוצאה של 4:05.06 דקות, אחרי אוסטרליה ולפני אנגליה. כשחיינית ראשונה היא קבעה בסגנון הגב תוצאה של 1:02.24 שניות. נוסף לכך, היא סיימה במקום רביעי במשחה ל-100 מטר גב בתוצאה של 1:02.42 דקות, במקום חמישי במשחה ל-50 מטר גב בתוצאה של 29.18 שניות ובמקום 11 במשחה ל-200 מטר גב בתוצאה של 2:15.69 דקות.
היא פרשה משחייה תחרותית בשנת 2007.
ביוגרפיה > חייה כנסיכה

שרלין פגשה את הנסיך אלבר בשנת 2000 באירוע שחייה במונקו. הם נראו לראשונה יחד בשנת 2006, והיא מלווה את הנסיך אלבר ברבים מתפקידיו הרשמיים מאז. הם הודיעו על אירוסיהם ביוני 2010 ונישאו ב-1 ביולי 2011. ב-30 במאי 2014 הודיע הזוג כי הם מצפים ללידת ילדם הראשון שצפוי להיוולד בסוף השנה.
ב-10 בדצמבר 2014 ילדה שרלין תאומים בת (הנסיכה גבריאלה) ובן (הנסיך ז'אק).
בחודש מאי 2021, בעת ביקור בדרום אפריקה, אושפזה הנסיכה שרלין בעקבות זיהום, שמנע ממנה לחזור לביתה. היא עברה ניתוח בהרדמה מלאה בחודש אוגוסט וחזרה למונקו רק ב-8 בנובמבר. ב-16 בנובמבר ביטלה שרלין את כל פעילויותיה, כולל החגיגות הלאומיות של מונקו, בשל בריאות לקויה. נמסר כי היא סובלת מ"עייפות עמוקה".
הערות שוליים

↑  שמחה כפולה: נסיכת מונאקו ילדה תאומים, באתר ynet, 10 בדצמבר 2014
↑  https://www.reuters.com/world/europe/monacos-princess-charlene-suspends-public-duties-palace-cites-ill-health-2021-11-16/
| --- | --- |
בקרת זהויות :  BnF: cb165146131 (data)  GND: 1016682549  ISNI: 0000 0003 5890 5585  VIAF: 214857622   WorldCat (עם VIAF): 214857622
שליו קשקשים

| שליו קשקשים |
| --- | --- |
 שליו קשקשים
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: שלווים אמריקניים
סוג:: שליו מצויץ
מין:: שליו קשקשים
שם מדעי
 Callipepla squamata ‏ויגורס, 1830
תחום תפוצה


שליו קשקשים (שְׂלַו קַשְׂקַשִּׂים), המכונה גם שליו הכותנה או שליו כחול (שם מדעי: Callipeplasquamata), הוא מין של עוף קטן עד בינוני, ממשפחת השַׂלווים האמריקניים. זהו עוף אפור כחלחל הנמצא באזורים הצחיחים, ממערב ארצות הברית ועד מרכז מקסיקו. הוא מזוהה בקלות בעזרת ציצת הנוצות שבראשו המזכירה פונפון של צמר גפן. שמו של "שליו הקשקשים", ניתן לו, בשל המופע של נוצות החזה והגב שלו, המזכיר קשקשים. הקן ממוקם בחללים שבינות לעשביה ובו מטילה הנקבה בין 9 ל-16 ביצים מנומרות. כאשר היא מוטרדת היא מתרחקת בריצה, ולא בתעופה ונעצרת בטווח ראייה מהקן.
תת-מינים

לשליו הקשקשים 4 תת-מינים.
שליו קשקשים צפוני (Callipepla pallida)
שליו קשקשים אלטיפלאני (Callipepla vigros)
שליו קשקשים ערמוני (Callipepla castanogastris)
שליו קשקשים סונורני (Callipepla hargravei Rea)
ראו גם

שלווים
הערות שוליים

↑  שליו קשקשים באתר הרשימה האדומה של IUCN
| --- | --- |
בקרת זהויות :  NLI: 987007293658505171
שרלטו קופלי

| --- | --- |

 לידה:  27 בנובמבר 1973 (בן 50) פרטוריה, דרום אפריקה 
 מדינה:  דרום אפריקה 
 תקופת הפעילות:  מ-2006 
 מקום לימודים:  St. Andrew's Preparatory School 
 בן או בת זוג:  טניט פניקס (2012–?) 
 http://www.sharltocopley.com/
 פרופיל ב-IMDb
 
שרלטו קוֹפְּלִי (באנגלית: Sharlto Copley; נולד ב-27 בנובמבר 1973) הוא שחקן ומפיק קולנוע דרום אפריקאי. הוא התפרסם בזכות הופעותיו בסרטים "מחוז 9", "צוות לעניין" ו"אליסיום".
ביוגרפיה

קופלי נולד בעיר יוהנסבורג בחאוטנג, דרום אפריקה לעקרת בית בשם לינדה ולד"ר ברוס קופלי, פרופסור בגמלאות. אחיו, דונובן, הוא סולן של להקת Hot Water מקייפטאון.
קריירה

לאחר שסיים את לימודי התיכון החל לעסוק בקולנוע, יצר שני סרטים בעצמו, וסרט קצר בן שש דקות "חי ביוהנסבורג" ביחד עם שותפו מגיל צעיר, הבמאי ניל בלומקאמפ.
קופלי פרץ לתודעה בשנת 2009 כאשר הופיע בתפקיד הראשי של ויקוס ואן דה מרווה, המחלק צווי גירוש לחייזרים, בהפקתם הבדיונית המרשימה של ניל בלומקאמפ ופיטר ג'קסון, "מחוז 9". בשנת 2010 קיבל קופלי את תפקיד קפטן "מטורף מיילל" מרדוק, טייס הצוות התמהוני, בעיבוד הקולנועי "צוות לעניין", המבוססת על הסדרה משנות השמונים.
בשנת 2013 הוא גילם את דמות הנבל הראשי, קרוגר, בסרט הפעולה העתידני "אליסיום" שביים ניל בלומקאמפ משכבר קופלי השתתף בסרטו של בלומקאמפ (מחוז 9). באותה השנה השתתף ברימייק של ספייק לי לסרט "שבעה צעדים" המבוסס על הסרט הקוריאני בעל אותו שם.
בשנת 2014, הוא גילם את דמותו של המלך סטפן באתחול המחודש שובר הקופות של דיסני ליפהפייה הנרדמת "מליפיסנט", שם הופיע בתור הנבל הראשי בסרט.
בשנת 2015 קופלי כיכב בתפקיד הראשי (כשגילם את כריסטיאן ווקר) בסדרת הטלוויזיה "פאוורס", המבוססת על ספר קומיקס. לקופלי זו ההופעה הטלוויזיונית הראשונה שלו מאז החל את הקריירה.
בשנת 2020 שיחק את ויליאם סוייר במותחן הפשע "הפשע האחרון"; סרט מקורי של נטפליקס.
בשנת 2021 גילם את הרוצח הסדרתי טד קזינסקי בסרט הפשע העצמאי "Ted K" של הבמאי טוני סטון. בהמשך אותה השנה לוהק קופלי לעונתה השנייה של הקומדיה השחורה "בובה רוסית" שיצרה נטשה ליון לנטפליקס ותעלה במהלך 2022.
חיים אישיים

קופלי נמצא במערכת יחסים עם השחקנית והדוגמנית הדרום-אפריקאית טניט פניקס מאז ינואר 2012. הם התחתנו ב-15 בפברואר 2016, בקייפטאון, דרום אפריקה. הוא מתגורר לסירוגין בקייפטאון ובלוס אנג'לס. לבני הזוג יש בת משותפת.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016-2015 | פאוורס | כריסטיאן ווקר | תפקיד ראשי (2 עונות); 20 פרקים |
| 2022 | בובה רוסית | צ'זארה קררה | תפקיד ראשי (עונה 2); 7 פרקים |
שליח

ערך זה עוסק במקצוע או תפקיד. אם התכוונתם למשמעות אחרת, ראו .
שליח מעביר פיצה
שליח הוא אדם שתפקידו להעביר הודעות, מכתבים או חבילות באופן אישי מהשולח אל המקבל.
היסטוריה

השימוש בשליחים היה נפוץ בעת העתיקה ובימי הביניים (אז כונו גם 'רצים'). שליח מפורסם מהעת העתיקה מתואר באגדה על פידיפידס, שרץ ממרתון עד אתונה כדי לבשר על ניצחון היוונים בקרב מרתון. על קידוש החודש היו מודיעים למקומות רחוקים על ידי שליחים, וגם קביעת החגים הייתה על פיהם.
השימוש בשליחים להעברת הודעות דעך עם התפתחות מערכות דואר מסודרות ודרכים להעברה אלקטרונית של מידע (טלקס, פקס, דואר אלקטרוני).
שירותי שליחויות

שרותי שליחים מופעלים גם כיום. יש שירותי שליחים הניתנים באופן עצמאי על ידי השליח ויש המסופקים על ידי חברות, בהן חברות ענק המפעילות שליחויות בארצות רבות.
ראו גם

דוור
שפות גוראגה

| --- | --- |
 תפוצה גאוגרפית:  אזור גוראגה באתיופיה
 סיווג שפה:  שפות אפרו-אסיאתיותשפות שמיותשמיות מערביותשמיות דרומיותשפות אתיו-שמיות? אתיו-שמיות דרומיות? האתיו-שמיות החוצות (טרנסוורסליות)? קבוצת הררית–גוראגה המזרחיותשפות גוראגה
 חלוקות משנה:  המזרחיות
 מזהים
 קוד גלוטולוג:  silt1239
 הערות
 קודי גלוטולוג נפרדים: silt1239 (סילטית–וולאנית), zayy1238 (זוואי/זאי)
 
| --- | --- |
 תפוצה גאוגרפית:  אזור גוראגה באתיופיה
 סיווג שפה:  שפות אפרו-אסיאתיותשפות שמיותשמיות מערביותשמיות דרומיותשפות אתיו-שמיות? אתיו-שמיות דרומיות? האתיו-שמיות הדרומיות החיצוניות (פריפריאליות)שפות גוראגה
 חלוקות משנה:  הצפוניות המערביות
 מזהים
 קוד גלוטולוג:  ngro1237
 
| --- | --- |
 תפוצה גאוגרפית:  אזור גוראגה באתיופיה
 סיווג שפה:  שפות אפרו-אסיאתיותשפות שמיותשמיות מערביותשמיות דרומיותשפות אתיו-שמיות? אתיו-שמיות דרומיות? האתיו-שמיות הדרומיות החיצוניות (פריפריאליות)שפות גוראגה
 חלוקות משנה:  הצפוניות   המערביות
 מזהים
 קוד גלוטולוג:  ttgr1237
 
שפות גוראגה (בגוראגה: ጉራጌ, בתעתיק [guragē], גם גוראגיה, גוראגיניה, וגוראגה אַף ጉራጌ አፍ) הן רצף ניבים בענף האתיו-שמי של משפחת השפות השמיות. שפות גוראגה מדוברות בפי אנשי גוראגה החיים באזור גוראגה שבמדינת האומות, הלאומים ועמי הדרום, במרכז אתיופיה.
תיאור כללי

שפות גוראגה יוצרות את רצף הניבים גוראגה אַף. כמעט כל הניבים מובנים הדדית עם ניבים אחרים, מה שמצביע על כך שיש ביניהם קשר בסיסי ושמקורם בפרוטו-שפה אחת, פרוטו-גוראגה. השפות ברצף גוראגה שייכות לקבוצת השפות האתיו-שמיות הדרומיות, בענף השמיות הדרומיות שבמשפחה השמית.
יש שלוש קבוצות משנה של ניבים: המזרחיים, הצפוניים והמערביים. שפות גוראגה המזרחיות קרובות לשפות הררית וגאפאת, בעוד ששפות גוראגה הצפוניות והמערביות קרובות זו לזו. מעבר לכך, קיימת אי הסכמה על מיון השפות והניבים הכלולים ב"גוראגה אף" (ראו להלן).
שפות גוראגה נכתבות בכתב געז ההברתי, עם התאמות ייחודיות לשפות אלה, וכתב מותאם זה כולל 44 אותיות-הברה נפרדות.
מיון השפות והניבים

אין הסכמה גורפת על המיון של חלק מהשפות הכלולות ב"גוראגה אף".
מיון השפות והניבים > המיון על פי גלוטולוג

גלוטולוג מציע את המיון כברשימה להלן, ובה השפות והקבוצות הכלולות ב"גוראגה אף" מודגשות:
האתיו-שמיות הדרומיות
האתיו-שמיות הדרומיות החוצות (טרנסוורסליות)
אמהרית–ארגובית
אמהרית
ארגובית
הררית–גוראגה המזרחיות
הררית
גאפאת
שפות גוראגה המזרחיות
סילטית
וולאנית
זאי (זוואי)
האתיו-שמיות הדרומיות החיצוניות (פריפריאליות)
שפות גוראגה הצפוניות
שפות גוראגה המערביות
מיון השפות והניבים > המיון על פי אתנולוג

מאגר אתנולוג חולק על המיון של גלוטולוג, ובמקום זאת ממיין את השפות האתיו-שמיות הדרומיות כפי התרשים להלן. השפות הכלולות ב"גוראגה אף" מודגשות בו:
האתיו-שמיות הדרומיות
האתיו-שמיות הדרומיות החוצות (טרנסוורסליות)
אמהרית–ארגובית
אמהרית
ארגובית
הררית–גוראגה המזרחיות
הררית
גאפאת
סילטית
וולאנית
זאי (זוואי)
האתיו-שמיות הדרומיות החיצוניות (פריפריאליות)
קבוצת "נ"
סודו (קיסתאנית), ניבים: סודו, גוֹגּוֹת (דוֹבּי)
קבוצת "תת"
אינור
מסמס
מסקאן
סבת-בית, ניבים: צ'חה, אז'ה, גוּמֵר, גוּרָה, מוּחר
לקריאה נוספת

Tekabe Legesse Feleke, Ethiosemitic languages: Classifications and classification determinants, Ampersand 8, 2021 doi: 100074. ISSN 2215-0390.
| --- | --- |
בקרת זהויות :  NLI: 987007545841905171  BnF: cb11931535r (data)  LCCN: sh85057961
שרלוק הולמס נגד ג'ק המרטש

| --- | --- |

 כללי
 תאריך הוצאה:  30 באפריל 2009 
 סוגה:  משחק הרפתקה ממוחשב
 פיתוח:  Frogwares 
 הוצאה לאור:  Focus Home Interactive 
 ארץ מקור:  אוקראינה 
 שפות:  גרמנית 
 סדרה:  שרלוק הולמס
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Microsoft Windows  Xbox 360
 המשחק הקודם:  שרלוק הולמס נגד ג'ק המרטש 
 המשחק הבא:  The Testament of Sherlock Holmes 
 אתר רשמי
 
שרלוק הולמס נגד ג'ק המרטש הוא משחק הרפתקאות עבור מיקרוסופט ווינדוס ו-Xbox 360, שפותח על ידי האולפן האוקראיני פרוגווארס. זהו המשחק החמישי בסדרת משחקי ההרפתקאות של שרלוק הולמס שפותחה על ידי Frogwares. המשחק מתקיים במחוז וייטצ'אפל בלונדון בשנת 1888, האתר ההיסטורי של רציחות ג'ק המרטש.
בעקבות "שרלוק הולמס: התעוררות" ו"שרלוק הולמס נגד ארסן לופין" (המשחקים הקודמים בסדרה), שרלוק הולמס נגד ג'ק המרטש מציע את היכולת לשחק מנקודת מבט של צד שלישי בנוסף למשחק בגוף ראשון. הגרסה הצרפתית של המשחק יצאה ב-30 באפריל 2009. הגרסה האנגלית יצאה ב-24 במאי.